b"\n_START_ARTICLE_\nRosca M42\n_START_PARAGRAPH_\nLa muntura d'objectius M42 de fet \xc3\xa9s un est\xc3\xa0ndard per a l'assemblatge d'objectius a rosca en c\xc3\xa0meres de 35 mm, principalment per al tipus de c\xc3\xa0meres r\xc3\xa9flex d'\xc3\xbanic objectiu. Nomenada tamb\xc3\xa9 M42 \xc3\x97 1 mm, la qual cosa significa que \xc3\xa9s una rosca de cargol m\xc3\xa8tric de 42 mm de di\xc3\xa0metre i 1 mm de pas. Va ser utilitzada per primera vegada en la c\xc3\xa0mera Zeiss Contax S de 1949, de la  VEB Zeiss Ikon Dresden de la Rep\xc3\xbablica Democr\xc3\xa0tica Alemanya, que despr\xc3\xa9s de fusionar-se amb altres fabricants va prendre el nom de Veb Pentacon, fabricant de les c\xc3\xa0meres Praktica. La muntura de rosca M42 es va fer molt coneguda al Jap\xc3\xb3 sota la marca Praktica, i se la coneix all\xc3\xad com a 'muntura Praktica'. ja que no hi havia elements de propietat registrada sobre la muntura M42 aquesta va ser usada per molts altres fabricants, la qual cosa va donar lloc al fet que l'anomenaren 'muntura universal' o 'rosca universal'. La muntura M42 va ser popularitzada als Estats Units per Pentax, per la qual cosa tamb\xc3\xa9 es coneix com a 'muntura Pentax a rosca'. T\xc3\xa9 un registre de 45,5mm, encara que 45,46mm tamb\xc3\xa9 se cita en particular en els manuals de Pentax._NEWLINE_La muntura T2 de Tamron tamb\xc3\xa9 utilitza una rosca de 42 mm, per\xc3\xb2 el pas \xc3\xa9s m\xc3\xa9s fi, \xc3\xa9s de 0,75 mm i t\xc3\xa9 un registre major, \xc3\xa9s a dir, l'element posterior de l'objectiu est\xc3\xa0 m\xc3\xa9s lluny del pl\xc3\xa0nol de la pel\xc2\xb7l\xc3\xadcula. Les dues muntures no s\xc3\xb3n compatibles entre si, i l'intent de muntar un objectiu M42 en una c\xc3\xa0mera T2, i viceversa, podria danyar les rosques, tant en l'objectiu com en la muntura de la c\xc3\xa0mera._NEWLINE_Aquesta muntura va ser reempla\xc3\xa7ada per diferents muntures a baioneta que cada fabricant va desenvolupar, i encara que pr\xc3\xa0cticament es va deixar de fabricar a finals de la d\xc3\xa8cada de 1970 i principis de 1980 (amb excepci\xc3\xb3 de Praktica i diversos fabricants sovi\xc3\xa8tics com Zenit que van continuar produint-la uns 20 anys m\xc3\xa9s), ha tingut un ressorgir el seu \xc3\xbas en aquests \xc3\xbaltims temps a causa de la compatibilitat, via adaptadors, amb diverses muntures de c\xc3\xa0meres digitals, entre elles la muntura Canon EF, i al car\xc3\xa0cter, preu i qualitat tant \xc3\xb2ptica com a mec\xc3\xa0nica dels vells objectius M42."